CELEX: 32022R0695
Language: mt
Date: 2022-05-02 00:00:00
Title: Regolament ta’ Implimentazzjoni tal-Kummissjoni (UE) 2022/695 tat-2 ta’ Mejju 2022 li jistabbilixxi regoli għall-applikazzjoni tad-Direttiva 2006/22/KE tal-Parlament Ewropew u tal-Kunsill fir-rigward tal-formula komuni għall-kalkolu tal-klassifikazzjoni tar-riskju tal-impriżi tat-trasport

3.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 129/33
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/695
         tat-2 ta’ Mejju 2022
         li jistabbilixxi regoli għall-applikazzjoni tad-Direttiva 2006/22/KE tal-Parlament Ewropew u tal-Kunsill fir-rigward tal-formula komuni għall-kalkolu tal-klassifikazzjoni tar-riskju tal-impriżi tat-trasport
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Parlament Ewropew u tal-Kunsill 2006/22/KE tal-15 ta Marzu 2006 dwar il-kundizzjonijiet minimi għall-implimentazzjoni tar-Regolamenti (KE) Nru 561/2006 u (UE) Nru 165/2014 u d-Direttiva 2002/15/KE dwar il-leġiżlazzjoni soċjali li għandha x’taqsam ma’ attivitajiet tat-trasport bit-triq u li tħassar id-Direttiva tal-Kunsill 88/599/KEE (1), u b’mod partikolari l-Artikolu 9(1) tagħha,
         Billi:
         
                     (1)
                  
                  
                     L-infurzar effettiv u kosteffiċjenti tal-leġiżlazzjoni tal-Unjoni dwar it-trasport bit-triq huwa ta’ importanza kbira għat-titjib tas-sikurezza fit-toroq, tal-kundizzjonijiet tax-xogħol tax-xufiera u tal-protezzjoni soċjali u għall-iżgurar ta’ kompetizzjoni ġusta bejn l-impriżi tat-trasport bit-triq.
                  
               
                     (2)
                  
                  
                     Is-sistemi nazzjonali ta’ klassifikazzjoni tar-riskju introdotti mill-Istati Membri biex jimmiraw aħjar il-kontrolli tal-impriżi bi klassifikazzjoni ta’ riskju għoli huma bbażati fuq metodi ta’ kalkolu nazzjonali differenti. Dan ixekkel il-komparabbiltà u l-iskambju ta’ informazzjoni dwar il-punteġġi tar-riskju fil-kuntest tal-infurzar transfruntier.
                  
               
                     (3)
                  
                  
                     It-tieni subparagrafu tal-Artikolu 9(1) tad-Direttiva 2006/22/KE jirrikjedi li l-Kummissjoni tistabbilixxi, permezz ta’ atti ta’ implimentazzjoni, formula komuni għall-kalkolu tal-klassifikazzjoni tar-riskju ta’ impriża.
                  
               
                     (4)
                  
                  
                     Meta tistabbilixxi din il-formula, il-Kummissjoni jenħtieġ li tqis il-ksur kollu li jista’ jaffettwa l-klassifikazzjoni tar-riskju tal-impriżi, li jinkludi ksur tar-Regolament (KE) Nru 561/2006 tal-Parlament Ewropew u tal-Kunsill (2), tar-Regolament (UE) Nru 165/2014 tal-Parlament Ewropew u tal-Kunsill (3), tad-dispożizzjonijiet nazzjonali li jittrasponu d-Direttiva 2002/15/KE tal-Parlament Ewropew u tal-Kunsill (4), u l-ksur speċifikat fl-Artikolu 6 tar-Regolament (KE) Nru 1071/2009 tal-Parlament Ewropew u tal-Kunsill (5).
                  
               
                     (5)
                  
                  
                     Il-formula komuni jenħtieġ li tqis l-għadd, is-serjetà u l-frekwenza tal-okkorrenza ta’ ksur, ir-riżultati tal-kontrolli meta ma jkun instab ebda ksur kif ukoll jekk impriża tat-trasport bit-triq kinitx qed tagħmel użu mit-takografu intelliġenti, skont il-Kapitolu II tar-Regolament (UE) Nru 165/2014, fil-vetturi kollha tagħha.
                  
               
                     (6)
                  
                  
                     Il-formula komuni għall-kalkolu tal-klassifikazzjoni tar-riskju ta’ impriża jenħtieġ li tikkontribwixxi b’mod sinifikanti għall-armonizzazzjoni tal-prattiki ta’ infurzar fl-Unjoni kollha, billi tiżgura li s-sewwieqa u l-impriżi tat-trasport kollha jiġu ttrattati b’mod ugwali fir-rigward tal-kontrolli u s-sanzjonijiet skont ir-regoli applikabbli tal-Unjoni.
                  
               
                     (7)
                  
                  
                     Meta l-miżuri previsti f’dan ir-Regolament ikunu jinvolvu l-ipproċessar ta’ data personali, dawn jenħtieġ li jitwettqu f’konformità mad-dritt tal-Unjoni dwar il-protezzjoni tad-data personali u l-privatezza, b’mod partikolari r-Regolament (UE) 2016/679 tal-Parlament Ewropew u tal-Kunsill (6), u, fejn applikabbli, id-Direttiva 2002/58/KE tal-Parlament Ewropew u tal-Kunsill (7).
                  
               
                     (8)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat stabbilit bl-Artikolu 42(1) tar-Regolament (UE) Nru 165/2014,
                  
               ADOTTAT DAN IR-REGOLAMENT:
         
            Artikolu 1
            Il-formula komuni għall-kalkolu tal-klassifikazzjoni tar-riskju ta’ impriża tat-trasport u r-rekwiżiti għall-applikazzjoni tagħha huma stabbiliti fl-Anness.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-2 ta’ Mejju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 91, 29.3.2019, p. 45.
         
            (2)  Ir-Regolament (KE) Nru 561/2006 tal-Parlament Ewropew u tal-Kunsill tal-15 ta’ Marzu 2006 dwar l-armonizzazzjoni ta’ ċerta leġiżlazzjoni soċjali li għandha x’taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85 (ĠU L 102, 11.4.2006, p. 1).
         
            (3)  Ir-Regolament (UE) Nru 165/2014 tal-Parlament Ewropew u tal-Kunsill tal-4 ta’ Frar 2014 dwar takografi fit-trasport bit-triq, li jħassar ir-Regolament tal-Kunsill (KEE) Nru 3821/85 dwar apparat ta’ reġistrazzjoni għat-trasport bit-triq u li jemenda r-Regolament (KE) Nru 561/2006 tal-Parlament Ewropew u tal-Kunsill dwar l-armonizzazzjoni ta’ ċerta leġiżlazzjoni soċjali li għandha x’taqsam mat-trasport bit-triq (ĠU L 60, 28.2.2014, p. 1).
         
            (4)  Id-Direttiva 2002/15/KE tal-Parlament Ewropew u tal-Kunsill tal-11 ta’ Marzu 2002 dwar l-organizzazzjoni tal-ħin tax-xogħol ta’ ħaddiema li jwettqu attivitajiet mobbli tat-trasport fit-toroq (ĠU L 80, 23.3.2002, p. 35).
         
            (5)  Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kundizzjonijiet li għandhom jiġu rrispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE (ĠU L 300, 14.11.2009, p. 51)..
         
            (6)  Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (ĠU L 119, 4.5.2016, p. 1).
         
            (7)  Id-Direttiva 2002/58/KE tal-Parlament Ewropew u tal-Kunsill tat-12 ta’ Lulju 2002 dwar l-ipproċessar tad-data personali u l-protezzjoni tal-privatezza fis-settur tal-komunikazzjoni elettronika (ĠU L 201, 31.7.2002, p. 37).
      
      
         
            ANNESS
            FORMULA KOMUNI GĦALL-KALKOLU TAL-KLASSIFIKAZZJONI TAR-RISKJU TAL-IMPRIŻI TAT-TRASPORT U R-REKWIŻITI GĦALL-APPLIKAZZJONI TAGĦHA
            
                        (1)
                     
                     
                        Il-klassifikazzjoni tar-riskju globali ta’ impriża tat-trasport għandha tiġi kkalkulata bl-użu tal-formula komuni li ġejja:
                        Fejn:
                        
                                    R
                                 
                                 
                                    —
                                 
                                 
                                    il-klassifikazzjoni tar-riskju globali tal-impriża
                                 
                              
                                    n
                                 
                                 
                                    —
                                 
                                 
                                    l-għadd ta’ ksur ta’ tip partikolari għal kull kontroll individwali (it-tipi kollha ta’ kontrolli).
                                 
                              
                                    i
                                 
                                 
                                    —
                                 
                                 
                                    kontroll individwali
                                 
                              
                                    v
                                 
                                 
                                    —
                                 
                                 
                                    punteġġ ponderat skont it-tip/is-serjetà tal-ksur (MI/SI/VSI/MSI)
                                 
                              
                                    MSI
                                 
                                 
                                    —
                                 
                                 
                                    l-iktar ksur serju
                                 
                              
                                    VSI
                                 
                                 
                                    —
                                 
                                 
                                    ksur serju ħafna
                                 
                              
                                    SI
                                 
                                 
                                    —
                                 
                                 
                                    ksur serju
                                 
                              
                                    MI
                                 
                                 
                                    —
                                 
                                 
                                    ksur minuri
                                 
                              
                                    N
                                 
                                 
                                    —
                                 
                                 
                                    l-għadd ta’ vetturi kkontrollati waqt kontroll individwali
                                 
                              
                                    r
                                 
                                 
                                    —
                                 
                                 
                                    l-għadd totali ta’ kontrolli fuq l-impriża
                                 
                              
                                    g
                                 
                                 
                                    —
                                 
                                 
                                    ponderazzjoni għall-użu tat-takografu intelliġenti skont il-Kapitolu II tar-Regolament (UE) Nru 165/2014
                                 
                              
                  
                        (2)
                     
                     
                        Il-prinċipji u l-elementi li ġejjin għandhom jintużaw meta tiġi applikata l-formula komuni:
                     
                  
                        (3)
                     
                     
                        Il-perjodu ta’ żmien li matulu ksur jingħadd fil-formula, għandu jkun ta’ sentejn.
                     
                  
                        (4)
                     
                     
                        L-operaturi tat-trasport għandhom jiġu kklassifikati fil-meded ta’ riskju li ġejjin abbażi tal-punteġġ tagħhom:
                        
                                    —
                                 
                                 
                                    operaturi li fuqhom ma sar l-ebda kontroll (medda griża)
                                 
                              
                                    —
                                 
                                 
                                    0-100 punt: operaturi b’riskju baxx (medda ħadra)
                                 
                              
                                    —
                                 
                                 
                                    101-200 punt: operaturi b’riskju medju (medda ambra)
                                 
                              
                                    —
                                 
                                 
                                    201 punt jew iktar: operaturi b’riskju għoli (medda ħamra)
                                 
                              
                  
                        (5)
                     
                     
                        Il-punteġġ ponderat ta’ kontroll individwali (“i”) għandu jiġi kkalkulat billi jiġu applikati l-fatturi ta’ ponderazzjoni li ġejjin (“v”) skont it-tip ta’ ksur:
                        
                                     
                                 
                                 
                                    MI = 1
                                 
                              
                                     
                                 
                                 
                                    SI = 10
                                 
                              
                                     
                                 
                                 
                                    VSI = 30
                                 
                              
                                     
                                 
                                 
                                    MSI = 90
                                 
                              
                  
                        (6)
                     
                     
                        Il-klassifikazzjoni tar-riskju finali ta’ impriża għandha tqis l-għadd totali ta’ kontrolli mwettqa (“r”), kemm mal-ġenb tat-triq kif ukoll fuq il-post tagħha, inklużi dawk il-kontrolli fejn ma ġie identifikat l-ebda ksur.
                     
                  
                        (7)
                     
                     
                        Il-kontrolli fejn ma jinstab l-ebda ksur għandhom jiġu rreġistrati b’punteġġ ta’ żero.
                     
                  
                        (8)
                     
                     
                        Il-punteġġ ponderat ta’ kontroll individwali għandu jqis il-vetturi kollha kkontrollati (“N”).
                     
                  
                        (9)
                     
                     
                        Id-data tal-ksur li titqies fil-formula komuni titqies bħala d-data li fiha l-ksur ikun sar definittiv, jiġifieri ma jkunx aktar soġġett għal rieżami. Fil-formula, il-ksur għandu jingħadd darba biss.
                     
                  
                        (10)
                     
                     
                        Jekk kontroll fuq il-post ta’ impriża tat-trasport jistabbilixxi li l-flotta kollha tagħha hija mgħammra bit-takografu intelliġenti skont il-Kapitolu II tar-Regolament (UE) Nru 165/2014, il-punteġġ finali tagħha għandu jiġi mmultiplikat b’fattur ta’ 0,9 (“g”).